b'\n_START_ARTICLE_\nRolkanje\n_START_PARAGRAPH_\nR\xc3\xb3lkanje je vo\xc5\xbenja ali kak\xc5\xa1no druga\xc4\x8dno manevriranje na rolki. \xc4\x8clovek, ki rolka, je rolkar._NEWLINE_Prav tako kot rolamo tudi rolkamo za rekreacijo ali \xc5\xa1port. Rolkanje je primerno tudi za preva\xc5\xbeanje (ker je hitrej\xc5\xa1e od hoje). Podobni (ekstremni) \xc5\xa1porti so deskanje na snegu, BMX in surfanje.\n_START_SECTION_\nRolkanje\n_START_PARAGRAPH_\nKer rolkanje izvira iz ZDA, tudi pripadniki rolkarske subkulture uporabljajo mnoge iz angle\xc5\xa1\xc4\x8dine privzete besede. Tako je rolka \xc2\xbbskejt\xc2\xab, rolkanje \xc2\xbbskejtanje\xc2\xab, rolkar pa \xc2\xbbskejter\xc2\xab. Prevzete besede prevladujejo tudi pri poimenovanju raznih tehnik, opreme in drugih sestavnih delov rolkanja._NEWLINE_Rolkanje izvira iz surfanja, ker so surferji hoteli \xc2\xbbsurfati\xc2\xab, ko ni bilo valov. Tako so naredili prve rolke, ki so bile v osnovi podobne dana\xc5\xa1njim. Rolkanje so takrat imenovali \xc2\xbbsurfanje po plo\xc4\x8dnikih\xc2\xab, ker so rolkarji posnemovali manevre surferjev. Dandanes pa je pri\xc5\xa1lo do obratne situacije: surferji prena\xc5\xa1ajo trike iz rolkanja na valove, rezultat pa je razvoj obeh \xc2\xbb\xc5\xa1portov\xc2\xab.\n_START_SECTION_\nRazvoj rolkarskih trikov\n_START_PARAGRAPH_\nZ evolucijo poligonov za rolkanje (sleng: skejtpark) so se triki zavijali iz enostavnih dvo-dimenzionalnih trikov (vo\xc5\xbenja po sprednjih ali zadnjih kolesih, vrtenje na mestu itd.) do prvih trikov, ki so rolkarjem omogo\xc4\x8dali skok v zrak. _NEWLINE_Prvi triki v tej evoluciji so bili t. i. \xc2\xbbearly grab\xc2\xab\xc2\xa0(slovensko: zgodnji prijem) - rolkar se pribli\xc5\xbea objektu (npr. half-pipe, bazen) z ve\xc4\x8d hitrosti, kot jo je potrebno za doseg zgornjega roba. Preden rolkar dose\xc5\xbee rob, se z eno roko prime za rolko in se na njej obdr\xc5\xbei, ko preleti rob. Trik se zaklju\xc4\x8di s pristankom, rolkar takrat rolko izpusti iz roke. Ti triki so prvi dali ob\xc4\x8dutek letenja, vandar pa jih je zelo omejeval tip terena._NEWLINE_Drug korak v tej evoluciji je bil t. i. \xc2\xbbboneless\xc2\xab. Ta trik omogo\xc4\x8da skok zelo visoko, z malo prakse. Rolkar prime rolko in obenenem da sprednjo nogo dol z nje. Z roko dvigne rolko na \xc5\xbeeleno vi\xc5\xa1ino in dvigne prednjo nogo \xc5\xa1e preden se za\xc4\x8dne spu\xc5\xa1\xc4\x8dati. Ta trik je omogo\xc4\x8dal tudi dosti ve\xc4\x8dje rotacije (la\xc5\xbeje), kot \xc2\xbbearly grabi\xc2\xab._NEWLINE_S trikom \xc2\xbbno comply\xc2\xab, je v rolkanje pri\xc5\xa1el eden izmed dveh najpomebnej\xc5\xa1ih delov rolkanja: \xc2\xbbpop\xc2\xab. Primerne besede za prevod \xc2\xbbpopa\xc2\xab\xc2\xa0ni, zato je bolje, da se z njim nekoliko seznanite:_NEWLINE_Razlaga pojma \xc2\xbbpop\xc2\xab: s popom poimenujemo rolkino sposobnost, da sprejme energijo, ki jo dobi pri odrivu od tal (z zadnjo nogo) in jo pretvori v (ve\xc4\x8djo ali manj\xc5\xa1o) vi\xc5\xa1ino. Pri popu se rolka postavi skoraj pokon\xc4\x8dno in se malenkost dvigne od tal._NEWLINE_Pri \xc2\xbbno complyju\xc2\xab\xc2\xa0je prisoten le pop, rolka se izravna z nadzorovanjem z zadnjo nogo. Tudi \xc2\xbbno comply\xc2\xab\xc2\xa0omogo\xc4\x8da rotacije, prvi\xc4\x8d tudi rotacije samo rolke (ne skupaj s telesom)._NEWLINE_Okoli leta 1978 je Alan \xc2\xbbOllie\xc2\xab\xc2\xa0Gelfand izum najosnovnej\xc5\xa1i sodobni trik \xc2\xbbollie\xc2\xab. Ollie omogo\xc4\x8da skok brez prijemov ali uporabe nog dol z rolke. Prvotno so trik izvajali na hal-pipeu tako, da so rolko le povlekli s sprednjo nogo. To pa ni delovalo na ulici, zato je Rodney Mullen triku dodal prej opisani pop. Tako je \xc5\xa1e dandanes trik sestavljen iz popa in izravnavanja s sprednjo nogo. Najvi\xc5\xa1ji ollie (skok) je leta 2000 naredil Danny Wainwright z vi\xc5\xa1ino 44.5 in\xc4\x8dev (114 cm)._NEWLINE_Ve\xc4\x8dino modernih trikov je izumil Rodney Mullen (in \xc5\xa1e vedno jih) in se po navadi izvajajo s kombinacijo premikov sprednje in zadnje noge.'